ฝรั่งไล่เก็บ SET50
ดูข้อมูลเทรดนักลงทุนต่างประเทศย้อนหลังไป 30 วัน (ทำการ)ต่างชาติเข้ามาเก็บหุ้น และมียอดซื้อสุทธิแล้วกว่า 3.5 หมื่นล้านบาท
ดูข้อมูลเทรดนักลงทุนต่างประเทศย้อนหลังไป 30 วัน (ทำการ)ต่างชาติเข้ามาเก็บหุ้น และมียอดซื้อสุทธิแล้วกว่า 3.5 หมื่นล้านบาท
13 ต.ค. 2564

ดูข้อมูลเทรดนักลงทุนต่างประเทศย้อนหลังไป 30 วัน (ทำการ)
ต่างชาติเข้ามาเก็บหุ้น และมียอดซื้อสุทธิแล้วกว่า 3.5 หมื่นล้านบาท
กลุ่มหุ้นที่ต่างชาติเก็บส่วนใหญ่อยู่ใน SET50 นั่นแหละ
อย่างเมื่อวันอังคารที่ผ่านมา ราคาหุ้น KBANK ยืนในแดนบวกแข็งแกร่ง และมีวอลุ่มเทรดเข้ามาจำนวนมาก
ระหว่างจัดรายการ “แก๊งสี่โมงเย็น” ทางข่าวหุ้นออนไลน์ ส่วนตัวได้บอกกับนักลงทุนว่า วันนี้ (12 ต.ค.) ต่างชาติเข้าหนัก และซื้อสุทธิแน่นอน เพราะ KBANK กระโดดขึ้นมาแรง
แล้วก็เป็นเช่นนั้นจริง ๆ
วันอังคาร ต่างชาติซื้อสุทธิกว่า 5.1 พันล้านบาท
และเมื่อรวมกับก่อนหน้านี้ ย้อนหลังไป 29 วัน (ทำการ) สรุป ฝรั่งย่องเก็บหุ้นไทยไปแล้วกว่า 3.5 หมื่นล้านบาท
ถามว่า เมื่อ 30 วันก่อนหน้านี้ ดัชนี SET อยู่ที่เท่าไหร่
วิสัชนา คำตอบคือ อยู่ที่ 1,600 จุดพอดี
เห็นตัวเลข SET แบบนี้
สะท้อนให้เห็นว่า ต้นทุนของต่างชาติ ต่ำอีกแล้ว
ไม่มีใครทราบว่า ต่างชาติจะขายทำกำไรเลยหรือเปล่า หรือว่า จะซื้อถือยาว เพราะคงต้องดูปัจจัยหลายอย่างเข้ามาประกอบ
ทั้งเรื่องนโบายทางการเงิน และเศรษฐกิจของสหรัฐฯ
รวมถึงปัจจัยภายในประเทศของไทยเองด้วย
การลงทุนของต่างชาติจะมีทั้งกองทุนที่เรียกว่า Passive Fund และ Active Fund
คงต้องไปดูอีกทีว่า สัดส่วนลงทุนของกองทุน 2 ประเภทนี้ กองทุนไหนมากกว่ากัน
หาก Active Fund มีจำนวนมากกว่า
โอกาสเสี่ยงที่จะถูกขายทำกำไรจะมีอยู่สูง และต้องมาดูต่อว่า ต่างชาติน่าจะพอใจกับกำไรที่ดัชนีระดับไหน
นับจากนี้ หากเห็นหุ้นในกลุ่ม SET50 ตัวไหน วิ่งขึ้นมา แล้ววันดีคืนดี ค่อย ๆ ยุบลง ราคาซึมตัวต่อเนื่อง
นั่นอาจจะค่อย ๆ ถูกขายทำกำไรออกมา
และพยายามเลี่ยงไว้
ไม่ใช่พอเห็นว่า ราคาหุ้นลง แล้ววันถัด ๆ มา เริ่มดีดกลับ เลยไล่ตามไป
หากเป็นแบบนี้ทีโอกาสที่พาไปเชือด
สไตล์การเทรดหุ้นเก็งกำไรของต่างชาติ (รวมถึงกองทุน) ไม่ได้แตกต่างจาก “เจ้ามือ” หรือนักลงทุน (รายบุคคล) รายใหญ่ใน SET มากนัก
เดี่ยวลาก เดี๋ยวทุบ
เช่น หากโยนลงมา 1-2 ไม้แบบนำร่อง แล้วรายย่อย ไม่แพนิก หรือพากันเทขายออก
เจ้ามือบางรายอาจจะทุบต่อ เพื่อขู่หรือบีบให้คลายออกมา อย่าอม (หุ้น) ไว้
แต่เจ้ามือบางราย หากหุ้นในมือเหลือน้อย อาจจะลากโชว์ เพื่อหวังกวักมือเรียกรายย่อยเข้าซื้อ
พอสบช่อง จะโยนไม้ใหญ่ ๆ ออกมา
หากเป็นแบบนี้ ติดดอย ยืนหนาวกันแน่นอน
หากอ้างอิงจากตัวเลขสำรวจของสมาคมนักวิเคราะห์การลงทุน
SET ช่วงไตรมาส 4 ของปี จะแกว่งตัวในกรอบ 1,565 ถึง 1,675 จุด และคาดว่าจะปิดสิ้นปีที่ 1,648 จุด
ส่วนสิ้นปี 2565 จะปิดที่ 1,754 จุด
เมื่อย้อนกลับไปดูข้อมูลย้อนหลังที่สมาคมนักวิเคราะห์การลงทุน หรือแม้แต่ตัวเลขของสภาธุรกิจตลาดทุน ที่ประมาณการ  SET ในแต่ละปี พบว่า แทบจะไม่มีปีไหน ที่ดัชนีวิ่งไปถึงตัวเลขดัชนีที่คาดกันไว้
ส่วนใหญ่จะปิดสิ้นปีระดับที่ต่ำกว่าคาดการณ์
ล่าสุด เมื่อวันอังคาร SET ปิด 1,643.64 จุด
แม้ดัชนี SET ในกรอบบนจะอยู่ที่ 1,675 จุด
แต่เมื่อดูตัวเลขสิ้นปีนี้คือ 1,648 จุด ใกล้เคียงกับดัชนีที่ปิดเมื่อวันอังคารที่ผ่านมา 1,643.64 จุด
ทว่า หากมองในมุมบวก
การสำรวจรอบล่าสุดของสมาคมฯ ครั้งนี้
ไม่แน่ใจว่า ได้บวกแผนการเปิดประเทศของไทยที่เริ่มวันที่ 1 นี้ไว้หรือไม่ เพราะหากยังไม่รวม ก็อาจจะมีการขยับเป้าดัชนีสิ้นปีนี้เพิ่มขึ้นได้
แต่ทั้งหมดนี้ คงต้องขึ้นกับต่างชาติด้วยแหละว่า
ยังซื้อแบบแรลลี่ยาว หรือไม่
พอหมดจาก Action Fund แล้ว พวก Passive Fund จะเข้าต่อไหม